पाकिस्‍तान ने कुलभूषण जाधव के लिए भारत को दिया कॉन्‍स्‍यूलर एक्‍सेस का प्रस्‍ताव, ICJ ने दिया था आदेश  
कुलभूषण जाधव के लिए पाक का प्रस्ताव
शुक्रवार को कॉन्‍स्‍यूलर एक्‍सेस का प्रस्ताव
भारत को प्रस्ताव पर देना है जवाब
Pakistani media: Pakistan offers consular access to Kulbhushan Jadhav tomorrow. (file pic) pic.twitter.com/M76cmyicYA

अंतरराष्ट्रीय कोर्ट ने कहा था कि पाकिस्तान को अपने फैसले (सजा-ए-मौत) की फिर से समीक्षा करनी चाहिए. नीदरलैंड में द हेग के 'पीस पैलेस' में सार्वजनिक सुनवाई हुई थी, जिसमें अदालत के प्रमुख न्यायाधीश अब्दुलकावी अहमद यूसुफ मे फैसला पढ़कर सुनाया था. 16 में से 15 जज, भारत के हक में थे.
उधर, जाधव पर फैसले के बाद पाकिस्तान के प्रधानमंत्री इमरान खान ने कहा था कि पाकिस्तान कानून के हिसाब से काम करेगा. फैसले के अगले दिन इमरान खान ने ट्वीट करते हुए कहा था, 'इंटरनेशनल कोर्ट ऑफ जस्टिस (ICJ) के फैसले की सराहना करता हूं कि उन्होंने कमांडर कुलभूषण जाधव को बरी करने, रिहा करने और लौटाने का फैसला नहीं दिया. वह पाकिस्तान की जनता के खिलाफ अपराधों का गुनहगार है. पाकिस्तान कानून के मुताबिक आगे कार्यवाही करेगा.' बता दें, भारतीय नौसेना के सेवानिवृत्त अधिकारी जाधव (49) को पाकिस्तान की सैन्य अदालत ने अप्रैल 2017 में सुनवाई के बाद जासूसी और आतंकवाद के आरोपों पर फांसी की सजा सुनाई थी.